section_heading: Razvitak monoteizma
paragraph_text: U davnini su ljudi vjerovali u više bogova i božica koji su upravljali svemirom pomoću prirodnih sila. Poslije, kako su se različite kulture upoznavale, došlo je do spajanja bogova. Tako su se grčki Hermes i egipatski Anubis spojili u Hermanubisa. Egipatski Amon je bio pandan grčkom Zeusu. Prvi monoteistički kult donio je faraon Amenofis IV. koji je uveo vjeru u Atona - Sunčev disk. Poslije se u mnogim religijama vrhovni bog sve više udaljavao od ljudi i bio postavljen na nebo.